Ενοποιημένη πλατφόρμα διαχείρισης βάσης γνώσης και ανάπτυξης συστήματος στήριξης ιατρικής απόφασης για την αποτροπή ανεπιθύμητων δράσεων φαρμάκων
Creators: name: Μπερεδήμας, Νικόλαος Παναγιώτη
Publisher: name: Aristotle University of Thessaloniki
Year: 2013
Subjects: ανεπιθύμητες δράσεις φαρμάκων
σύστημα στήριξης ιατρικής απόφασης
βάση γνώσης
adverse drug events
clinical decision support system
knowledge base

description: Ανεπιθύμητη Δράση Φαρμάκου καλείται κάθε επιβλαβής εκδήλωση σε ασθενή, στον οποίο χορηγείται φάρμακο και η οποία σχετίζεται με αυτό. Οι ανεπιθύμητες δράσεις φαρμάκων επιφέρουν αύξηση του κόστους παροχής υγείας και επιμηκύνουν τη διάρκεια νοσηλείας του ασθενούς. Ωστόσο, έχει υπολογιστεί ότι οι συνέπειές τους μπορούν να μετριασθούν σε μεγάλο ποσοστό με χρήση κατάλληλων ηλεκτρονικών συστημάτων για την αποτροπή τους προτού εμφανιστούν. Τα Συστήματα Στήριξης Κλινικών Αποφάσεων είναι υπολογιστικά συστήματα, σχεδιασμένα ώστε να έχουν αντίκτυπο στη διαδικασία λήψεως κλινικών αποφάσεων. Ειδικά τα τελευταία 15 χρόνια έχουν προταθεί σαν ένα από τα στοιχεία κλειδιά για τη βελτίωση της ασφάλειας των ασθενών. Στην παρούσα εργασία χρησιμοποιήθηκε η βάση γνώσης του ευρωπαϊκού έργου Patient Safety through Intelligent Procedures in medication, για την υλοποίηση ενός Συστήματος Στήριξης Κλινικής Απόφασης, που προειδοποιεί εγκαίρως για την πιθανότητα εμφάνισης Ανεπιθύμητων Δράσεων Φαρμάκων. Το σύστημα υλοποιήθηκε με τη μορφή Web Service ώστε να μπορεί να διασυνδεθεί και να εξυπηρετήσει εύκολα άλλα ηλεκτρονικά συστήματα, όπως ηλεκτρονικούς φακέλους ασθενή ή συστήματα ηλεκτρονικής συνταγογράφησης. Για την υλοποίηση χρησιμοποιήθηκε η μηχανή κανόνων του συστήματος Drools με πολύ καλά αποτελέσματα όσον αφορά την ταχύτητα απόκρισης του συστήματος. Η διαχείριση της βάσης γνώσης του συστήματος μπορεί να γίνει από περιβάλλον λογιστικού φύλλου διευκολύνοντας την προσθήκη και αφαίρεση κανόνων και ελαττώνοντας τον απαιτούμενο χρόνο εκπαίδευσης για διαχείριση του συστήματος. Αν και το σύστημα που υλοποιήθηκε προορίζεται σχεδόν αποκλειστικά για εφαρμογή σε νοσοκομειακό περιβάλλον, λόγω της προέλευσης της βάσης γνώσης, η τεχνογνωσία που αποκτήθηκε μπορεί άνετα να εφαρμοστεί και σε άλλα περιβάλλοντα ή/και για άλλα προβλήματα.
description: An Adverse Drug Event (ADE) is an injury resulting from medical intervention related to a drug. ADES increase healthcare costs and extend the duration of patient hospitalization. However, with the proper use of electronic systems their consequences can be mitigated and/or a number of them can be prevented. Clinical Decision Support Systems are computer systems designed to impact clinician decision making. In the last 15 years they have been identified as a key component in improving patient safety. For the present thesis the Knowledge Base derived from the "Patient Safety through Intelligent Procedures in medication" program was used, for the implementation of a Clinical Decision Support System that offers alerts for possible ADEs. The system is deployable as a Web Service so that it can be interconnected and serve other electronic systems, such as Electronic Medical Record or Computerised Physician Order Entry systems. The Drools Expert Rule Engine was used, giving very good results with regard to the service's response time. Management of the system's knowledge base is achieved through a spreadsheet enviroment, facilitating adding and removal of rules and decreasing the time needed for training new users. Although the implemented system is designed almost exclusively for application in a clinical setting, due to the origin if its Knowledge Base, many of its technical details can be used for an application for other settings and/or problems.